section_heading: Životopis
paragraph_text: Od 2002. godine Tea Silađi živi i djeluje u Puli gdje ostvaruje intenzivnu suradnju s mnogim istaknutim istarskim skladateljima čija djela izvodi (Dekleva, Okmaca, Shehu, Krajcar, Milotti). Održala je tri solistička koncerta u Puli (2004., 2005. i 2006.) i imala preko dvadeset nastupa u okviru različitih koncertnih događanja. Klavirski je suradnik na koncertima solistice Mile Soldatić te u autorskim projektima snimanja CD-a Đeni Dekleve Radaković (klavirska zbirka), Bashkima Shehua i Elde Krajcar-Percan. Vanjski je suradnik Studija za kreativnu glazbu “Čarobna frula” Sveučilišta Jurja Dobrile u Puli i Mješovitog zbora Zajednice Talijana u Rovinju.